paragraph_text: Dogovorena granica razvlačenja (oznaka: R<sub>p</sub>) je ono naprezanje u materijalu koje stvara dogovoreno produljenje ispitnog uzorka, a uobičajena je vrijednost trajno produljenje od 0,2% prvobitne dužine ispitnog uzorka, pa se takva granica razvlačenja označava σ<sub>0,2</sub>. U knjigama se ponekad mogu naći i druge dogovorene vrijednosti, kao σ<sub>0,1</sub> ili σ<sub>0,01</sub> i druge.